**Oksana Viktorovna Robski** (o.s. Poljanskaja; ven. Оксана Викторовна Робски (Полянская); 10. toukokuuta 1968 Moskova, Neuvostoliitto) on venäläinen käsikirjoittaja ja kirjailija.

Suku ja koulutus
----------------

Oksana Robski kasvoi intellektuelliperheessä Moskovassa. Hänen äitinsä Nina Nikolajevna Poljanskaja oli matematiikan opettaja moskovalaisessa lukioissa, isäpuoli oli siviili-lentäjä. Robski opiskeli 15-vuotiaana Moskovan yliopiston journalismin tiedekunnassa nuorten toimittajien koulutusohjelmassa ja suoritti korkeakoulututkinnon käsikirjoittamisesta ja ohjaamisesta vuonna 2000 Vladimir Menšovin ja Aleksandr Gelmanin työpajassa.

Hänen valmistumistyönään tehty elokuvansa osallistui Venäjän nuorten ohjaajien kilpailuun. Hän työskenteli apulaisohjaajana Ostankinon televisiostudiossa, sitten Moskovan suuressa sirkuksessa pääohjaajan assistenttina.

### Yksityiselämä

Robski on ollut naimisissa kuusi kertaa. Kaksi ensimmäistä aviomiestä kohtasivat väkivaltaisen kuoleman, ensimmäinen kuoli tappelun seurauksena. Oksana Robskilla on tytär Darja ensimmäisen aviomiehensä oligarkki Andrei Antonovin kanssa, joka ammuttiin porttikäytävään 9 kuukautta häiden jälkeen ja poika Joseph kolmannen aviomiehen saksalaisen huonekaluyrittäjä Michael Robskin kanssa, he erosivat vuonna 1998. Hän on ollut naimisissa jalkapallovalmentaja Igor Šalimovin kanssa vuonna 2008 ja eronnut. Viides aviomies oli yrittäjä Oleg Gorelišev. Vuonna 2015 Robski meni naimisiin kuudennen kerran.

Robski asuu Žukovkassa ja Barvikassa Moskovan ulkopuolella.

Kirjallinen ura
---------------

Vuonna 1995 Robski alkoi julkaista koirista kertovaa *Sebastian*-lehteä. Hänen debyyttiromaaninsa *Ca$ual* julkaisi Rosman-kustantamo alkuvuonna 2005. Kirja julkaistiin englanniksi vuonna 2005, ruotsiksi vuonna 2006 ja saksaksi nimellä "Babuschkas Töchter" vuonna 2006. Häntä nimitetään glamour-kirjailijaksi. Hän kirjoittaa Venäjän uusrikkaiden (*novyje russkije,* uudet venäläiset) elämästä Moskovan Rubljovkan asuinalueella.

Vuonna 2005 hän kirjoitti ensimmäisen romaaninsa *Casual.* Menestyksen innoittamana Robski julkaisi useita kirjoja perättäin: "About LoveOFF/ON" (ven. Про ЛюбOFF/ON, 2005, saks. "Kalinka, Kalinka", 2007), 'Onnen päivä on huomenna' (ven. День счастья — завтра, 2006), novellikokoelman 'Taas elämä' (ven. Жизнь зановоt, 2006), 'Ostereita sateessa' (ven. Устрицы под дождём, 2007) ja ironinen käsikirja 'Avioliitto miljonäärin kanssa tai ylimmän tason avioliitto' (ven. Zамуж за миллионера, или Брак высшего сорта, 2007) yhdessä Ksenija Sobtšakin kanssa ja teki vuonna 2007 jatko-osan *Casual 2* ensimmäiseen kirjaansa.

Vuonna 2005 *Casual* oli ehdolla Vuoden kirja (ven. Книга года) -palkinnon saajaksi. Vuonna 2005 hän sai 'Kansallinen Bestseller' (ven. Национальный бестселлер) -palkinnon ja 'Hopeinen tohveli' (ven. Серебряная калоша) antipalkinnon "epäilyttävimmistä saavutuksista show-liiketoiminnan alalla". *Casual* romaani sisältää omaelämäkerrallisia aineksia kuten aviomiehen salamurhan.

Tehokkaan mainoskampanjoinnin seurauksena Robskista tuli kirjaimellisesti yhdessä yössä ei vain eräänlainen Rubljovkan eliitin ääni, vaan myös Neuvostoliiton jälkeisen kuluttajakulttuurin symboli yleensäkin. Robski on lanseerannut myös kirjojensa nimisiä hajuvesiä ja vuonna 2010 omaa nimeäään kantavan hajuveden. Lisäksi hän on kirjoittanut kaksi glamour-elämään opastavaa kirjaa 'Glamuuri talo' (ven. Glaмурный Дом, 2007) ja 'Rubljovkalainen keittiö' (ven. Рублевская кухня, 2007).

Robski teki käsikirjoituksia mainoksiin, lyhtytelokuviin ja elokuviin Hollywoodissa. Vuonna 2018 hän palasi takaisin Venäjälle. Robski on käsikirjoittanut elokuvan *#Nerealnaja ljubov* (2014) ja näytellyt elokuvassa *Igra v šindai* (2007).

Lähteet
-------

1. 1 2  Ekonen, Kirsti & Turoma, Sanna. Toim. Ekonen, Kirsti & Turoma, Sanna: "Jälkisanat", *Venäläisen kirjallisuuden historia*, s. 634. Gaudeamus, 2015, 2. painos. ISBN 9789524953450.
2. 1 2 3 4 5  Internet Movie Database: Oksana Robski Biography 1990-2023 by IMDb.com, Inc..
3. 1 2 3 4 5  Михайлова, Татьяна / Mihailova, Tatjana: Инъекция гламура: политика прозы Оксаны Робски. / Glamouria ruiskeena: Oksana Robskin proosapolitiikka.  *Неприкосновенный запас / Neprikosnovennij zapas № 6 (62)*, 2008.  Gorki Media. Artikkelin verkkoversio.
4. ↑  Оксана Робски и Игорь Шалимов: и всё-таки они вместе | СПЛЕТНИК. / Oksana Robski ja Igor Shalimov: ja silti he ovat yhdessä | JUORU. *spletnik.ru*.
5. ↑  Оксана Робски выходит замуж в шестой раз / Oksana Robski menee naimisiin kuudennen kerran *kp.ru*.
6. 1 2  [ Casual
Oksana Robski, Antonina W. Bouis (Translator)] *goodreads.com*.
7. ↑  Libris katalogisering. Kungliga biblioteket *libris.kb.se*.
8. ↑  [ Babuschkas Töchter : Roman.
Oksana Robski. Aus dem Russ. von Margret Fieseler] *buchfreund.de*.
9. ↑  Niinivaara, Susanna: Kirja-arvostelu: Ihanan rikasta elämää. Liikenainen Oksana Robski kirjoitti menestyskirjan Moskovan rikkaiden elämästä. Siksi häntä rakastetaan ja vihataan. Haastattelu: Venäjän eliitin vauraus häikäisee: Rubljovkan alueen huikeimmat talot jäävät muurien taakse piiloon..  *Helsingin Sanomat*, 19.2.2006.  Sanoma Osakeyhtiö.
10. ↑  [ Kalinka, Kalinka
Oksana Robski, Margret Fieseler (Übersetzer)] *goodreads.com*.
11. ↑  Шорт-лист премии «Национальный бестселлер» в 2005 году / Vuoden 2005 Kansallisen Bestseller palkinnon saajat *litkarta.ru*.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF
* WorldCat

 |
|  |
| Kansalliset | 
* Norja
* Ranska
* BnF data
* Saksa
* Israel
* Yhdysvallat
* Ruotsi
* Tšekki
* Alankomaat
* Puola

 |
|  |
| Muut | 
* IdRef

 |

 |